Odense Adresse-Contoirs Efterretninger, 1848-10-04
Valgsagen har senere erholdt en ny Vending, idet Byens Laug iaftes have afholdt en Forsamling, hvori det vedtoges at opfordre Dr. Paludan=Müller til at stille sig som Kandidat i Distriktet. Opfordringen, der paa Stedet forsynedes med 112 Underskrifter, er tilstillet Hr. Paludan-Müller og denne har erklæret, at han anseer det for sin Pligt at efterkomme den. Redactionen er derved sat i en eiendommelig Stilling, Det har fra Begyndelsen af været vort Ønske, at Dr. Paludan-Müller vilde stille sig som Kandidat heri Byen, vi have endog personlig tilladt os en Opfordring i denne Anledning og troede, skjøndt hans politiske Anskuelser i nogle ikke uvigtige Punkter afvige fra vore, som i alt Væsentligt stemme med Hippodromprogrammet - han vil saaledes vel have Valgretten udvidet til den myndige pletfrie Mand men dog knytte den til en nogenlunde selvstændig Stilling, ligesom han vel erklærer sig mod alt Aristokrati men dog ønsker paa en eller anden Maade at faae et retarderende Element bragt ind i Folkerepræsentationen - dog at kunne forsvare dette for vor Samvittighed, naar vi saae hen til, at Paludan-Müller er en virkelig Notabilitet paa det historiske og politiske Gebeet, at han ikke hører til de Lærde, der ere forsteenede i deres Anskuelser, men med ungdommelig Friskhed opfatter nye Jdeer og lader sig paavirke af dem, naar han af Forstningens eller Erfaringens Vei overbevises om deres Gavnlighed, at allerede hans varme Følelse for Folket gjør at han har et godt demokratisk Hjerte og i alle praktiske Spørgsmaal maa ville virke i denne Retning og at han, ifald det skulde blive nødvendigt, vil kunne indlægge et vægtigt Ord til at værne om Kjøbstædernes Jnteresser. Hr. Paludan=Müllers Svar til os var vel ikke ubetinget afslaaende, men dog af den Art, at vi foranledigedes til at henvende os til Prokurator Larsen i Kjøbenhavn. Hr. Larsen nærmer sig forsaavidt mere vore Anskuelser, at han ikke forlanger anden Jndskrænkning for Valgretten end Myndighedsalderen, han har ogsaa efter vor Formening givet en væsentlig beroligende Forklaring angaaende sine Anskuelser om Næringsfrihed. Dertil kommer endnu, at vi frygte for at have miskjendt Kofoed=Hansen. Vi maae anerkjende ham som Demokrat og gjøre det gjerne; hans politiske Tro, som han udviklede den ved Prøvevalget, er af den Art, at vi, med Undtagelse af den udtalte Ubestemthed med Hensyn til Eet eller Tokammersystemmet, kunne vedkjende os den i alle Deele. Maatte nu den Usikkerhed, hvori Red. maa tilstaae at være stedet, ikke findes hos Vælgerne, men maatte de, uden at sprede Stemmerne altfor meget, vælge den Værdigste. Maatte den uberegnelig vigtige Dag imorgen over hele Landet faae det Udfald, som bedst tjener Fædrelandet, Leve Friheden, Leve Folket, Leve Kongen, Sluttelig maa vi gjentage, at det er en absolut Nødvendighed for enhver Vælger, der vil være sikker paa at faae sin Stemme gjort gjeldende, at han ei forlader Valgstedet, naar den første eller samlede Afstemnings Resultat er proclameret, da det ellers kunde skee, at ved den paafølgende Afstemning til Protokollen - der rimeligviis vil blive forlangt - et tilbageblivende mindre Antal Vælgere kunde forandre Resultatet. Herom er talt noget udførligere i Avisen for Onsdagen den 27 Septbr., 2den og 3die Spalte. Valgloven findes aftrykt i Avisens Numere for 13de, 14de og 15 Juli.